cyanic-selkie/wikianc huggingface dataset:
হরবক্স সিং
স্বাধীনতা-পরবর্তী
স্টাফ কলেজে স্টাফ কোর্স শেষ করার পর, তাঁকে জিএসও-১ (অপারেশনস অ্যান্ড ট্রেনিং), পূর্ব কমাণ্ড হিসেবে নিযুক্ত করা হয়। যখন শিখ রেজিমেন্টের (১ শিখ) প্রথম ব্যাটালিয়নের কমাণ্ডিং অফিসার, লেফটেন্যান্ট কর্নেল দেওয়ান রঞ্জিত রায়, ১৯৪৮ সালে কাশ্মীর অপারেশন চলাকালীন নিহত হন, তখন হরবক্স সিং স্বেচ্ছায় ব্যাটালিয়ন কমাণ্ডের দায়িত্ব পালন করেন। তবে তাঁকে ১৬১ পদাতিক ব্রিগেডের ডেপুটি কমাণ্ডার হিসেবে নিযুক্ত করা হয়। তিনি ১৯৪৭ সালের ৭ই নভেম্বর শেলাটাং সেতুতে হানাদারদের বিরুদ্ধে প্রধান যুদ্ধ পরিচালনা করেন। প্রথম ব্যাটালিয়ন শিখ রেজিমেন্ট এবং ৪র্থ ব্যাটালিয়ন কুমায়ুন রেজিমেন্টকে নিয়ে এই চূড়ান্ত যুদ্ধ, যুদ্ধের বাঁক ঘুরিয়ে দিয়েছিল।
তিনি সাহসের সঙ্গে অসম্পূর্ণ একটি বাহিনীর নেতৃত্ব দিয়েছিলেন। একাধিক যুদ্ধের পরে, এই বাহিনী উপত্যকা থেকে শত্রুদের তাড়িয়ে দেয়।
১৯৪৮ সালে, তিনি ব্রিগেডিয়ার পদে উন্নীত হন এবং ১৬৩ পদাতিক ব্রিগেডের দায়িত্ব গ্রহণ করেন। তাঁর দল তিথওয়ালে অগ্রসর হতে শুরু করে। ১৯৪৮ সালের ১২ই মে যুদ্ধ শুরু হয় এবং ছয় দিন পর তিথওয়াল দখল করা হয়। ব্রিগেডিয়ার হরবক্স সিং তাঁর সাহসিকতার জন্য বীর চক্রে ভূষিত হন।
বীর চক্রের উদ্ধৃতিটি নিম্নরূপ:
কাশ্মীর যুদ্ধের পর, তিনি পশ্চিম কমাণ্ড হেডকোয়ার্টারে ভারতীয় মিলিটারি একাডেমির ডেপুটি কমাণ্ড্যান্ট এবং আর্মি হেডকোয়ার্টারে পদাতিক বাহিনীর ডিরেক্টর হিসেবে পরিষেবা দেন। ১৯৫৭ সালে তিনি যুক্তরাজ্যের ইম্পেরিয়াল ডিফেন্স কলেজে (বর্তমানে রয়্যাল কলেজ ডিফেন্স স্টাডিজ) একটি কোর্সে যোগদান করেন। ১৯৫৯ সালের জানুয়ারিতে, তিনি প্রথম বিদেশী অফিসার হিসেবে দ্বিতীয় বিশ্বযুদ্ধের শেষে ভেঙে যাওয়া জার্মান সেনাবাহিনীর প্রথম ডিভিশনের সাথে সংযুক্ত হয়েছিলেন।
২৭ পদাতিক ডিভিশনের জেনারেল অফিসার কমান্ডিং (জিওসি) এবং পরে জিওসি ৫ পদাতিক ডিভিশনের দায়িত্ব নিতে তিনি ভারতে ফিরে আসেন। ১৯৬১ সালের জুলাই থেকে ১৯৬২ সালের অক্টোবর পর্যন্ত, তিনি পশ্চিম কমাণ্ড সদর দফতরের চিফ অফ স্টাফ ছিলেন।
যখন চীনারা উত্তর-পূর্ব সীমান্ত অঞ্চল (নেফা) এবং লাদাখ আক্রমণ করেছিল, তখন তাঁকে সিমলা থেকে ৪র্থ কোরের দায়িত্ব গ্রহণের জন্য সরিয়ে আনা হয়েছিল। পরে তিনি ৩৩ তম কোরের জিওসি হিসাবে স্থানান্তরিত হন।
১৯৬৫ সালের ভারত-পাকিস্তান যুদ্ধ
১৯৬৪ সালে, তিনি সেনাবাহিনীর কমান্ডার পদে উন্নীত হন এবং পশ্চিম কমাণ্ডের জেনারেল অফিসার কমান্ডিং-ইন-চিফ (জিওসি-ইন-সি) হিসাবে দায়িত্ব গ্রহণ করেন। তাঁর দায়িত্বের এলাকা লাদাখ থেকে পাঞ্জাব পর্যন্ত বিস্তৃত ছিল। তিনি ১৯৬৫ সালের ভারত-পাকিস্তান যুদ্ধে সমগ্র সীমান্ত বরাবর পাকিস্তান সেনাবাহিনীর বিরুদ্ধে সফলভাবে পশ্চিম কমাণ্ডের নেতৃত্ব দেন।
১৯৬৫ সালের ১২ই মে নাগাদ, কার্গিলের ব্রিগেড কমাণ্ডার বিজয় ঘাই সদর দপ্তরে একটি সম্মেলন আহ্বান করেন। সভায় আলোচ্য বিষয়সূচি প্রকাশ করা হয়নি, তবে তিনি এটি শুরু করেছিলেন পশ্চিম কমাণ্ডের লেফটেন্যান্ট জেনারেল জিওসি-ইন-সি হরবক্স সিংয়ের ডিও (ডেমি অফিসিয়াল নোট) তে লেখা বিষয়বস্তু বাহিনীর সামনে পড়ার মাধ্যমে। সেনা কমাণ্ডার কচ্ছের রণে সাম্প্রতিক সংঘর্ষের পর্যালোচনা করেছিলেন এবং মন্তব্য করেছিলেন যে পাকিস্তানিরা তাদের যুদ্ধবাদী মনোভাব অব্যাহত রেখেছে এবং সৈন্যদের মধ্যে আরও আক্রমণাত্মক মনোভাব গড়ে তোলার কথা বলেছে। তিনি সূক্ষ্মভাবে প্রশ্ন করেছিলেন "ভারতীয় সৈন্যদের শিরায় সামরিক রক্ত শুকিয়ে গেছে কিনা" বা অনুরূপ প্রভাবের শব্দ। এর পরে পয়েন্ট ১৩৬২০ এবং ব্ল্যাক রকস দখল করা সহ পরবর্তী কার্যপ্রণালী ভারতীয় বাহিনীর কাছে প্রেরণামূলক ছিল। যুদ্ধের সরকারী বিবরণ অনুসারে, এটি ছিল কয়েক বছরের মধ্যে ভারতীয় সেনাদের দ্বারা প্রথম পাল্টা আক্রমণ। এর সাফল্য জম্মু ও কাশ্মীরের সেনাদল এবং সামগ্রিকভাবে ভারতীয় সেনাবাহিনীর মনোবলের উপর ভাল প্রভাব ফেলেছিল। রাজনৈতিকভাবে এটি দেশের ভাবমূর্তিকে মজবুত করেছিল। চিনা লড়াইয়ের মাত্র তিন বছরের মধ্যে একটি পরাজিত সেনাবাহিনীর মনোবল বাড়াতে লেফটেন্যান্ট জেনারেল হরবক্স সিং-এর অসামান্য নেতৃত্ব গুরুত্বপূর্ণ ভূমিকা পালন করেছিল।
১৯৬৪ থেকে ১৯৬৯ সাল পর্যন্ত পশ্চিম সেনা কমাণ্ডের জেনারেল-অফিসার-কমান্ডিং-ইন-চিফ হিসাবে দায়িত্ব পালন করার পর, তিনি ১৯৬৯ সালের সেপ্টেম্বরে অবসর গ্রহণ করেন। পাতিয়ালার ক্যাপ্টেন অমরিন্দর সিং (পরে পাঞ্জাবের মুখ্যমন্ত্রী) তাঁকে তাঁর এডিসি হিসেবে দায়িত্ব দিয়েছিলেন।
পরবর্তী জীবন ও মৃত্যু
১৯৯৯ সালের ১৪ই নভেম্বর হরবক্স সিং মারা যান।
খণ্ডন-ভব-বন্ধন
খণ্ডন-ভব-বন্ধন বা শ্রীরামকৃষ্ণ-আরাত্রিক ভজন হল হিন্দু সন্ন্যাসী স্বামী বিবেকানন্দের লেখা একটি বাংলা গান।  এই গানটি ঊনবিংশ শতাব্দীর হিন্দু ধর্মগুরু রামকৃষ্ণ পরমহংসের উদ্দেশ্যে রচিত। গানটির রচনাকাল ১৮৯৮ খ্রিষ্টাব্দ।  এটি মিশ্রকল্যাণ রাগ ও তালফেরতায় (চৌতাল, তিনতাল ও একতাল) রচিত একটি ভক্তিগীতি।<
এই গানটিতে বিবেকানন্দ জাগতিক বন্ধন থেকে নিজেকে মুক্ত করার, এবং যাঁরা নিজেদের মুক্ত করতে পেরেছেন তাদের বিশ্বব্যাপী মুক্তি-চেতনা ছড়িয়ে দেবার ও বন্ধন ও দুঃখ থেকে মানুষকে মুক্ত হতে অনুপ্রেরিত করার আহ্বান জানিয়েছেন।
ইতিহাস
বিবেকানন্দ ছিলেন রামকৃষ্ণ পরমহংসের শিষ্য। রামকৃষ্ণ পরমহংসের শিক্ষা প্রসারিত করার উদ্দেশ্যে বিবেকানন্দ রামকৃষ্ণ মঠ ও মিশন প্রতিষ্ঠা করেছিলেন, যেটি হিন্দু সংস্কার আন্দোলনের একটি গুরুত্বপূর্ণ অঙ্গে পরিণত হয়েছিল। বিবেকানন্দ ছিলেন পাশ্চাত্যে বেদান্ত ও যোগ দর্শনের প্রথম ও অন্যতম প্রধান প্রচারক। তিনি মার্কিন যুক্তরাষ্ট্র ও ইউরোপ পর্যটন করে এই দুই দর্শন প্রচার করেছিলেন। ১৮৯৮ সালে রামকৃষ্ণ পরমহংসের শিষ্য নীলাম্বর বসুর বাড়িতে তিনি রামকৃষ্ণ মঠ প্রতিষ্ঠা করেন। এই বাড়িতে অবস্থানকালেই তিনি এই গানটি রচনা করেছিলেন।
রামকৃষ্ণ মঠ ও মিশনের সব মন্দিরেই দৈনিক পূজার্চনার পর সন্ধ্যারতির সময় এই গানটি গাওয়া হয়।
বিষয়বস্তু
এই গানে বিবেকানন্দ দুঃখ ও জাগতিক বন্ধন থেকে ব্যক্তির মুক্তির কথা লিখেছেন। তিনি নিজেও তার আধ্যাত্মিক জীবন এই কাজে অতিবাহিত করেছিলেন।
এই স্তোত্রে বিবেকানন্দ তার গুরু রামকৃষ্ণ পরমহংসকে সম্বোধন করে বন্দনা করেছেন। তিনি বলেছেন, তার গুরু এমনই এক নিষ্কলুষ চরিত্র যিনি জগতের সকল বন্ধন খণ্ডন করতে সমক্ষ; তিনি মানুষের রূপধারী দিব্য জ্ঞানের প্রতিনিধি। গুরুর চোখের দিকে তাকিয়ে তিনি অনুভব করেছেন, তার চোখদুটি ঐশ্বরিক জ্ঞানের আলোকে উদ্ভাসিত এবং মায়াখণ্ডনকারী। মানুষকে মুক্ত করতে তিনি নিজে এই মানবদেহে বন্দী হয়ে এসেছেন। তাই তিনি তার গুরুকে পুনরায় বন্দনা করেছেন। শেষে তিনি তার গুরুকে "জ্যোতির জ্যোতি" বলে উল্লেখ করে তার হৃদয়ের অন্ধকার ও অজ্ঞান দূর করার জন্য গুরুর কাছে প্রার্থনা করেছেন।
জাকার্তার অর্থনীতি
জাকার্তার অর্থনীতি ইন্দোনেশিয়া এর অর্থনীতি এর এক বিরাট অবদান রাখে।এই শহর থেকেই সবচেয়ে বেশি দেশের জিডিপি এর অংশ রয়েছে।জাকার্তা জাতির শপিংয়ের কেন্দ্রস্থল এবং বাজার করার জন্য দক্ষিণপূর্ব এশিয়ার সবচেয়ে ভাল জায়গা গুলোর মধ্যে একটি। জাকার্তায় শহটির বিভিন্ন ধরনের দোকান এবং ঐতিহ্যগত বাজার রয়েছে।  সর্বমোট ৫৫০ হেক্টর নিয়ে একটি একক শহরে জাকার্তার বিশ্বের সর্ববৃহৎ শপিং মলের জায়গা রয়েছে। প্রত্যেক বছর জাকার্তার ২০১২ সালে প্রায় ৭৩ অংশগ্রহণকারী শপিং সেন্টারের উদ্‌যাপন উপলক্ষে জুন এবং জুলাই মাসে "জাকার্তা বৃহৎ বিক্রয়" উদযাপিত হয়। মল যেমন প্লাজা ইন্দোনেশিয়া, গ্র‍্যান্ড ইন্দোনেশিয়া, শপিং টাউন,প্লাজা সিনায়ান,সিনায়ান সিটি এবং প্যাসিফিক প্লেস বিভিন্ন ধরনের বিলাসবহুল ব্র‍্যান্ড বাছাই করার সুবিধা প্রধান করে। মল টামান এংগ্রিক এবং সিপুটরা ওয়াল্ড জাকার্তা যেগূলো জাকার্তায় শপিং মলের নতুন ধারণা বহণ করে।
তথ্যপ্রযুক্তি
জাকারওতা শহরটি দেশের বৃহত্তম তথ্য প্রযুক্তি কেন্দ্র বা আইটি সেক্টর।আইটি সেক্টর শহরটির অর্থনীতিতে এক বিরাট অবদান রাখে।এই শহরের জিডিপি এর বেশির ভাগ অংশ তথ্য প্রযুক্তি থেকে আসে।এই শহরের বু নামি তথ্য প্রযুক্তি সংস্থা রয়েছে।এই সংস্থা গুলি সারা বিশ্বে ব্যবসা করছে।এই তথ্য প্রযুক্তি শিল্নে ইন্দোনেশিয়ার বহু মনুষ যুক্ত রয়েছে।এটি কর্ম সংস্থান দিয়েছে লক্ষ লক্ষ মানুষের।
শিল্প
এই শহরের রয়েছে দেশের বৃহত্তম শিল্পাঞ্চল।এই শিল্প অঞ্চলটি শহরের অর্থনীতিতে প্রতিনিয়ত গুরুত্ব পূর্ন অবদান রেখে চলেছে।জাকার্তা হল দেশের অর্থীতির রাজধানী।এটি দেশের বৃহত্তম রপ্তানি কেন্দ্রো।এখানে রয়েছে পেট্রো ক্যামিকাল কারখানা।এখানে দেশের বড় বিমান সংস্থা গুলির সদর দপ্তর রয়েছে।এই শহরে দেশের প্রধান ব্যাঙ্কক এর সদর দপ্তর অবস্থিত।এখানে বহু উৎপাদন ধর্মী শিল্প গড়ে উঠেছে।বহু প্রক্রিয়া করন শিল্প রয়েছে।এই শিল্প কলকারখানার জন্য লক্ষ লক্ষ মানুষের কর্ম সংস্থান যোগায় এই জাকার্তা শহর।
বন্দর
এই শহরের প্রধান বন্দর হল তান্জুং প্রিওক বন্দর বা জাকার্তা বন্দর। এই বন্দর শহরটির বিদেশ বাণিজ্য সম্পন্ন করে। এই বন্দরটি শহরের শিল্প কলকারখানায় কাঁচা মালের যোগান দেয় এবং পণ্য দ্রব্য বিদেশে রপ্তানি করে। এই বন্দরের বড় সমুদ্রগামী জাহাজ এর নোঙর বা প্রবেশের ব্যবস্থা রয়েছে।বন্দরটি ১০ মিটারের বেশি গভীর। এই বন্দর দিয়ে বিদেশে রবার, পাম তেল, চাল, খনিজ দ্রব্য রপ্তানি করা হয়। অতি সম্পতি বন্দরটির আধুনিকরন করা হয়েছে। ফলে বন্দরটির পণ্য পরিবহন ক্ষমতা বেড়েছে। এই বন্দরটি বর্তমানে ৬০,০০০ টিউজ এর বেশি ক্ষমতা সম্পন্ন জাহাজ ধারণ করতে পারে। এটি এখন দক্ষিণ-পূর্ব এশিয়া এর ব্যস্ত বন্দর গুলির মধ্যে একটি। এই বন্দরের পোতাশ্রয়টি স্বাভাবিক বা প্রাকৃতিক।
ধাওয়া ইউনিয়ন
ধাওয়া বাংলাদেশের পিরোজপুর জেলার অন্তর্গত ভান্ডারিয়া উপজেলার একটি ইউনিয়ন।
প্রশাসনিক কাঠামো
ধাওয়া ইউনিয়ন ভান্ডারিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ভান্ডারিয়া থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ধাওয়া ইউনিয়নের মোট জনসংখ্যা ১৯,৪৮১ জন। এর মধ্যে পুরুষ ৯,৪৩৫ জন এবং মহিলা ১০,০৪৬ জন। মোট পরিবার ৪,৩৮০টি।
শিক্ষা
২০১১ সালের আদমশুমারি অনুযায়ী ধাওয়া ইউনিয়নের সাক্ষরতার হার ৬৯.২%।
নানচিং গণহত্যা
নানচিং গণহত্যা, যা ইতিহাসে নানচিং ধর্ষণ নামেও পরিচিত। দ্বিতীয় বিশ্বযুদ্ধের প্রাক্কালে দ্বিতীয় চীন-জাপান যুদ্ধ চলাকালে ১৯৩৭–৩৮ সালে রাজকীয় জাপানি সেনাবাহিনী কর্তৃক সংঘটিত একটি গণহত্যা। এই গণহত্যা পরিচালনা করা হয়েছিল তৎকালীন চীনের রাজধানী নানচিং (১৯১২–৪৯) এর জনগণের উপর। ৬ সপ্তাহব্যাপী এই গণহত্যা শুরু হয় ১৯৩৭ সালের ১৩ ডিসেম্বর। এই সময়ে জাপানের রাজকীয় সেনাবাহিনী ৪০,০০০ থেকে ৩,০০,০০০ নিরীহ চীনা জনগনকে হত্যা করে এবং ব্যাপক লুটপাট ও ধর্ষণ করে  ।
মার্কো পোলো সেতু ঘটনার পর চীন–জাপান যুদ্ধ শুরু হয়ে যায় এবং ১৯৩৭ সালের ১৩ ডিসেম্বর বহু দিন অবরোধের পর প্রায় দেড় লক্ষ জাপানি সৈন্য চীনা শহর নানচিং দখল করে নেয়। এরপর প্রায় কয়েক সপ্তাহ ধরে শহরটিতে এক অবিশ্বাস্য মাত্রার গণহত্যা সংঘটিত হয়। জাপানি সৈন্যরা কখনও পরিকল্পিতভাবে, কখনও কেবল আনন্দের উদ্দেশ্যে অনির্দিষ্টভাবে শহরটির চীনা লোকদেরকে হত্যা ও ধর্ষণ করা শুরু করে। সম্ভবত ৪,০০,০০০ (চার লক্ষ) চীনাকে হত্যা করা হয়, আর সেই সাথে ধর্ষিত হন নানচিং-এর হাজার হাজার নারী।
গণহত্যার এই ঘটনা সংবাদমাধ্যমে প্রকাশ পাওয়ার পরও জাপানি সেনাবাহিনীর নেতৃত্ব ও সম্রাট হিরোহিতোর বিরুদ্ধে কোন ব্যবস্থা নেননি। যুদ্ধ শেষ হবার পর এই গণহত্যার সাথে জড়িত বেশির ভাগ সামরিক নেতার কোন বিচার বা শাস্তি হয়নি। দূর প্রাচ্য আন্তর্জাতিক সেনা অপরাধ ট্রাইব্যুনালের মাধ্যমে বেশ কয়েকজনকে এই যুদ্ধাপরাধের জন্য সাজা দেয়া হলেও মূল পরিকল্পনাকরী জাপানি যুবরাজ আসাকাকে শাস্তি দেয়া যায়নি। তাছাড়া দ্বিতীয় বিশ্বযুদ্ধে জাপানের আত্মসমর্পণের পূর্বে এ সম্পর্কিত সকল প্রমাণাদি ধ্বংস করে ফেলা হয়। ১৯৪৬ সালে টোকিওতে গঠিত আন্তর্জাতিক যুদ্ধাপরাধ ট্রাইব্যুনালের ভাষ্য মতে এই গণহত্যায় ২,০০,০০০ এর অধিক চীনা জনগণকে হত্যা করা হয় । ১৯৪৭ সালে চীনে গঠিত যুদ্ধাপরাধ ট্রাইব্যুনালের ভাষ্য মতে ৩,০০,০০০ এর অধিক মানুষকে হত্যা করা হয়।
জাপান সরকার ও সে সময়কার যে সকল সেনাসদস্য নানচিং অভিযানে অংশগ্রহণ করেছিলেন তাদের অনেকেই স্বীকার করেছেন যে সেখানে এই ধরনের বর্বর গণহত্যাসহ ধর্ষণ ও লুটপাটের মত যুদ্ধাপরাধ সংঘটিত হয়েছিল ।
রাজকীয় জাপানি সেনাবাহিনীর অভিযান
তৎকালীন চীনের রাজধানী নানচিং দখলের পর এই হত্যাকাণ্ড মাত্র ছয় সপ্তাহ স্থায়ী হয়েছিল। যদিও জাপানের সেনাবাহিনীর বর্বরতা এরপরও চলতে থাকে। সাংহাই থেকে নানচিং অভিযানের সময়ে জাপানি বাহিনী ইতিহাসের ভয়াবহতম নৃসংশতার নজির স্থাপন করে। সেই সময়ের এক জাপানি সাংবাদিকের বর্ণনায় পাওয়া যায় যে, দশম বাহিনীকে এই মর্মে মৌন সম্মতি দেয়া হয় যে, তারা যত দ্রুত নানচিং পৌছতে পারবে তত বেশি লুট ও নারী ধর্ষণের সুযোগ পাবে ।
ঔপন্যাসিক তাতসুজো ইশিকাওয়া তার নোবেল পুরস্কারপ্রাপ্ত উপন্যাস Ikiteiru Heitai (জীবিত সৈনিক)-এ তখনকার জাপানি সেনাবহিনীর ১৬ তম ডিভিশনের সেনাদের বর্বরতার চিত্র তুলে ধরেছেন । এসময় দুইজন জাপানি সামরিক কর্মকর্তার মধ্যে সংগঠিত নরহত্যার প্রতিযোগিতাটি তৎকালীন জাপানি সংবাদপত্রে ফলাও করে প্রচারিত হত। প্রতিযোগিতাটি ছিল, শুধুমাত্র একটি তরবারি দিয়ে নরহত্যার সংখ্যা ১০০ জনে উন্নীত করা ।
বহু সংখ্যক চীনা বেসামরিক ব্যক্তিককে জীবন্ত কবর দেয় হয়। ছোট দুগ্ধপোষ্য শিশুদের উপরে ছুঁড়ে দিয়ে তরবারি দিয়ে বিদ্ধ করার ঘটনাও ঘটে।
ধর্ষণ
আন্তর্জাতিক যুদ্ধপরাধ ট্রাইব্যুনালের ভাষ্য ‍অনুযায়ী, জাপানি সৈন্যরা নানচিং-এ ২০,০০০ জন অল্পবয়সী ও বৃদ্ধা নারীকে ধর্ষণ করে । এই গণধর্ষণকাণ্ড ঘটানো হয় অত্যন্ত শৃঙ্খলার সাথে। সৈনিকরা প্রতিটি বাড়িতে তল্লাশি চালিয়ে নারী ও মেয়ে শিশুদেরকে ধরে এনে ধর্ষণ করে । এসকল নারীদের অনেককে ধর্ষণের পরপরই হত্যা করা হত। অনেককে বিভিন্নভাবে তাদের যৌনাঙ্গ বিকৃত করার পর হত্যা করা হত । যৌনাঙ্গে বেয়োনেট দিয়ে খুঁচিয়ে অথবা পায়ুপথে বাঁশ প্রয়োগ করে হত্যা করা হত। মেয়ে শিশুদের যোনিপথ কেটে বড় করে তারপর ধর্ষণ করা হত ।
কোনো কোনো ক্ষেত্রে জাপানি সৈন্যরা পরিবারের সদস্যদের একজনকে অপর জনের সঙ্গে যৌনসঙ্গম করতে বাধ্য করে। তারা ছেলেদেরকে মায়েদের ধর্ষণ করতে বাধ্য করে এবং বাবাদেরকে মেয়েদের ধর্ষণ করতে বাধ্য করে ।
কারণ
চীনা নাগরিকদের উপর এই ভয়াবহ উৎপীড়নের কারণ পরিষ্কার নয়। ধারণা করা হয়, সাংহাই দখল করতে প্রচুর লোকবল ও সময় ব্যয় করতে হওয়ায় আত্মঅহমিকায় অন্ধ জাপানি বাহিনী প্রতিশোধস্পৃহার বশবর্তী হয়ে এমন কাণ্ড ঘটায়। তারপরও একটি যুদ্ধ সংঘটিত হবার পিছনে সাধারণত যে সকল গূঢ় কারণ থাকে তার কোনটিই নানচিং গণহত্যার পশ্চাতে ছিল না ।
বিচার
এ গণহত্যার মূল পৃষ্ঠপোষক ছিলেন তৎকালীন জাপানী সম্রাট হিরোহিতো। তিনি তার চাচা যুবরাজ আসাকাকে নানচিং অভিযানের নেতা হিসাবে মনোনীত করেন। নানচিং হত্যাকাণ্ডের পরিকল্পনাকারী হিসাবে তাকেই দায়ী করা হয়। দ্বিতীয় বিশ্বযুদ্ধে আত্মসমর্পণের শর্ত অনুসারে জাপানের সম্রাট অথবা রাজপরিবারের সদস্যদের পরবর্তীতে কোন অপরাধের জন্য বিচারের সম্মুখীন করা যাবে না। এই শর্তানুসারে আসাকাকে কোন বিচারের সম্মুখীন করা যায় নি । দ্বিতীয় বিশ্বযুদ্ধে ১৯৪৬-৪৮ খ্রিষ্টাব্দ পর্যন্ত জাপানের রাজধানী টোকিও মহানগরে জাপানকে যুদ্ধাপরাধী সাব্যস্ত করে যে বিশেষ আন্তর্জাতিক আদালতে বিচার হয়, বাঙালি বিচারপতি রাধা বিনোদ পাল ছিলেন সেই আদালতের অন্যতম বিচারপতি। তিনি তার ৮০০ পৃষ্ঠার বিচক্ষণ রায় দিয়ে জাপানকে “যুদ্ধাপরাধ”-এর অভিযোগ থেকে মুক্ত করেন। এ রায় বিশ্বনন্দিত ঐতিহাসিক রায়ের মর্যাদা লাভ করে।
দ্য ড্যানিশ গার্ল (চলচ্চিত্র)
দ্য ড্যানিশ গার্ল টম হুপার পরিচালিত ২০১৫ সালের মার্কিন জীবনীনির্ভর প্রণয়ধর্মী নাট্য চলচ্চিত্র। এটি ডেভিড এবারশফ রচিত ২০০০ সালের একই নামের উপন্যাস অবলম্বনে নির্মিত এবং ডেনীয় চিত্রশিল্পী লিলি এলবে ও গের্দা ভেগেনারের জীবনী থেকে অনুপ্রাণিত। এতে এলবে চরিত্রে অভিনয় করেন এডি রেডমেইন ও ভেগেনার চরিত্রে অভিনয় করেন আলিসিয়া ভিকান্দার। এছাড়া পার্শ্ব চরিত্রে অভিনয় করেন সেবাস্টিয়ান কোচ, বেন হুইশ, অ্যাম্বার হার্ড, ও মাথিয়াস শোয়েনার্টস।
চলচ্চিত্রটি ৭২তম ভেনিস চলচ্চিত্র উৎসবের মূল প্রতিযোগিতায় অংশ নেয়, এবং টরন্টো আন্তর্জাতিক চলচ্চিত্র উৎসবে বিশেষ উপস্থাপন শাখায় প্রদর্শিত হয়। ২০১৫ সালের ২৭শে নভেম্বর ফোকাস পিকচার্সের পরিবেশনায় চলচ্চিত্রটি মার্কিন যুক্তরাষ্ট্রে সীমিত আকারে মুক্তি পায়। চলচ্চিত্রটি ২০১৬ সালের ১লা জানুয়ারি ইউনিভার্সাল পিকচার্স ইন্টারন্যাশনালের পরিবেশনায় যুক্তরাজ্যে মুক্তি পায়।
ঐতিহাসিক ঘটনাবলির ভুল চিত্রায়নের কারণে চলচ্চিত্রটির সমালোচিত হলেও রেডমেইন ও ভিকান্দারের অভিনয় ভূয়সী প্রশংসা অর্জন করেন এবং প্রায় সকল পুরস্কার আয়োজনে প্রধান অভিনয়শিল্পীদের পুরস্কারের মনোনয়ন লাভ করে। ভিকান্দার তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন এবং রেডমেইন তার অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন; এছাড়া চলচ্চিত্রটি শ্রেষ্ঠ নির্মাণ পরিকল্পনা ও শ্রেষ্ঠ পোশাক পরিকল্পনা বিভাগে একাডেমি পুরস্কারের মনোনয়ন লাভ করেন। চলচ্চিত্রটি শ্রেষ্ঠ ব্রিটিশ চলচ্চিত্র বিভাগে বাফটা পুরস্কারের মনোনয়ন লাভ করে।
কাহিনি সংক্ষেপ
নারী মূর্তি হিসেবে দাঁড় হওয়ার পর এইনারের আজীবন লুক্কায়িত নারী সত্তার প্রকাশ পায়। তিনি এই সত্তার নাম দেন লিলি এলবে। এটি তার প্রথম পরীক্ষামূলক ও পরে অপরিবর্তনীয় সত্তার অগ্রগতিতে ভূমিকা রাখে এবং তিনি তার এইনার পরিচয় ত্যাগ করেন। লিলি ও গের্দা দুজনেই প্যারিসে চলে যাওয়ার পর লিঙ্গ পরিবর্তনের বিষয়টি আরও ত্বরান্বিত হয়। গের্দার আঁকা লিলির পোট্রেট তার বাকি চিত্রকর্মগুলো থেকেও শিল্প ব্যবসায়ীদের অধিক নজর কাড়ে। লিলির বাল্যবন্ধু হান্স আক্সগিল এই বিষয়টি ধরতে সক্ষম হন। হান্স ও গের্দা একে অপরকে পছন্দ করে কিন্তু লিলির সাথে হান্সের দীর্ঘ বন্ধুত্ব ও ভালোবাসা তাকে লিলি ও গের্দা দুজনের প্রতি সহযোগিতামূলক আচরণে বাধ্য করে।
লিলি নিজেকে পুরুষ হিসেবে সহ্য করতে পারছিলেন না এবং তিনি মনোবিদের সাহায্য নিতে শুরু করেন। কিন্তু কিছুতেই ভালো ফল আসছিল না এবং একটি ঘটনার পর তাকে হাসপাতালে ভর্তি করা হয়। ইতোমধ্যে হান্সের পরামর্শে লিলি ও গের্দা ডক্টর কুর্ট ভার্নেক্রসের সাথে সাক্ষাৎ করেন। ভার্নেক্রস তাকে বলেন তিনি তার মত এমন কিছু লোকদের সম্পর্কে জানেন যারা দৈহিকভাবে পুরুষ হলেও মানসিকভাবে নারী এবং তিনি নতুন, অভিনব ও বিতর্কিত সমাধানের প্রস্তাব করেন। সেটি হল পুরুষ থেকে নারী লিঙ্গ পরিবর্তন সার্জারি। এতে দুই অংশবিশিষ্ট প্রক্রিয়া বিদ্যমান। প্রথমে লিলির জননাঙ্গ অপসারণ করা হবে এবং সুস্থ্য হওয়ার পর সেখানে নারী যৌনাঙ্গ প্রতিস্থাপন। তিনি লিলি ও গের্দাকে সতর্ক করে দিয়ে বলেন এটি খুবই বিপজ্জনক অস্ত্রোপচার। এ ধরনের অস্ত্রোপচার আগে কখনো করা হয়নি এবং লিলিই প্রথম ব্যক্তি হিসেবে এই অস্ত্রোপচারের মুখোমুখি হবেন। লিলি তাতে সায় দেন এবং কিছুদিনের মধ্যে সার্জারির জন্য জার্মানিতে পাড়ি জমান।
লিলি সার্জারির জটিলতায় মারা যায়। লিলির আঁকা পাঁচটি গাছ চিত্রকর্মের সাথে ডেনমার্কের একটি পর্বতচূড়ায় গের্দা ও হান্সকে দেখানোর মধ্য দিয়ে চলচ্চিত্রটি শেষ হয়। লিলি ও গের্দার মধ্যে একাধিকবার বিনিময় হওয়া গের্দাকে দেওয়া লিলির ওড়নাটি বাতাসে উড়ে চলে যায়।
মুক্তি
২০১৫ সালের ৪ঠা মে ফোকাস পিকচার্স দ্য ড্যানিশ গার্ল চলচ্চিত্রটির মুক্তির তারিখ নির্ধারণ করে ২০১৫ সালের ২৭শে নভেম্বর। ২০১৫ সালের ৫ই সেপ্টেম্বর ৭২তম ভেনিস চলচ্চিত্র উৎসবে চলচ্চিত্রটির বৈশ্বিক উদ্বোধনী প্রদর্শনী অনুষ্ঠিত হয়। ইউনিভার্সাল পিকচার্স মার্কিন যুক্তরাষ্ট্রের বাইরে অন্যান্য অঞ্চলে চলচ্চিত্রটির পরিবেশনার দায়িত্ব পালন করে এবং ২০১৬ সালের ১লা জানুয়ারি যুক্তরাজ্যে এটি মুক্তি দেওয়া হয়।
২০১৬ সালের ১লা মার্চ মার্কিন যুক্তরাষ্ট্র চলচ্চিত্রটির ডিভিডি ও ব্লু-রে সংস্করণ প্রকাশিত হয়।
প্রচারণা
২০১৫ সালের ২৬শে ফেব্রুয়ারি লিলি এলবে চরিত্রে এডি রেডমেইনের প্রথম চিত্র প্রকাশ করা হয়। আগস্ট মাসে রেডমেইন ও ভিকান্দারের এক জোড়া পোস্টার প্রকাশিত হয়। ২০১৫ সালের ১লা সেপ্টেম্বর চলচ্চিত্রটির প্রথম ট্রেইলার প্রকাশিত হয়, এবং ১৯শে নভেম্বর চলচ্চিত্রটির প্রথম ভিডিও দৃশ্য প্রকাশিত হয়।
অনিমেষ চতুষ্ক
অনিমেষ চতুষ্ক হল খ্যাতনামা সাহিত্যিক সমরেশ মজুমদার রচিত চারটি উপন্যাসের সমষ্টি। চারটি উপন্যাস হল উত্তরাধিকার, কালবেলা, কালপুরুষ এবং মৌষলকাল। কালবেলা নিয়ে গৌতম ঘোষ চলচ্চিত্র নির্মাণ করেন।
কাহিনি
সিরিজের প্রধান চরিত্র অনিমেষ মিত্র, যে ডুয়ার্সে বড়ো হয়। পরবর্তীকালে তার দাদু সরিৎশেখর মিত্র জলপাইগুড়ি শহরে বাড়ি করলে সেখানেই পড়াশোনা করে। ১৯৬০-এর দিকে পড়াশোনার জন্য কলকাতায় পড়তে এলে ঐদিনই পুলিশের গুলিতে আহত হয়। পরবর্তীকালে এক বছর পর স্কটিশ চার্চ কলেজে ভর্তি হয় সে। এরপর কিছুদিন সিপিএম করলেও আদর্শগত মতভিন্নতায় যোগ দেয় নকশাল আন্দোলনে। এর মধ্যেই তার সাথে পরিচয় হয় মাধবীলতার। তারা পরস্পরকে ভালোবেসে ফেলে। পরবর্তীকালে অনিমেষ নকশাল আন্দোলনের জেরে ধরা পড়ে। জেলে তার উপর প্রচণ্ড অত্যাচার করা হয়, সে হাঁটাচলার সক্ষমতা হারায়।
পরবর্তীতে সিপিএম ক্ষমতায় এলে তাদের মুক্তি দেওয়া হয়। মাধবীলতা অনিমেষকে বস্তির বাসায় নিয়ে যায়। সেখানেই সে, অনিমেষ ও তাদের সন্তান অর্ক বাস করতে থাকে। পরবর্তী কাহিনিতে অর্ক অন্যতম ভূমিকা পালন করে।
তিনটি উপন্যাসের মূলত লেখক নিজস্ব জীবনদর্শনের ভিত্তিতে সমকালীন রাজনৈতিক ঘটনাবলীকে প্রকাশ করেছেন।
সময়ক্রম
প্রথম তিনটি উপন্যাস - উত্তরাধিকার, কালবেলা এবং কালপুরুষ ১৯৭৯ থেকে ১৯৮৯ সালের মধ্যে প্রকাশিত হয়। খ্যাতনামা সাহিত্য ম্যাগাজিন দেশ পত্রিকায় ধারাবাহিকভাবে প্রকাশিত কালবেলার জন্য তিনি সাহিত্য একাডেমি পুরস্কার লাভ করেন। সিরিজের সর্বশেষ বই মৌষলকাল প্রকাশিত হয় ২০১৩ সালে। মমতা বন্দ্যোপাধ্যায়ের নেতৃত্বে তৃণমূল কংগ্রেস দীর্ঘদিনের সিপিএমকে সরিয়ে ক্ষমতায় আসার প্রেক্ষিতে তিনি এই বইটি লেখেন।
অনিমেষ চতুষ্ককে সমরেশ মজুমদারের শ্রেষ্ঠ কর্ম এবং সমকালীন বাংলা সাহিত্যের অন্যতম গুরুত্বপূর্ণ অবদান হিসেবে ধরা হয়।
পর্দায়
খ্যাতনামা পরিচালক গৌতম ঘোষ ২০০৯ সালে কালবেলার উপর চলচ্চিত্র নির্মাণ করেন। এতে অনিমেষের চরিত্রে পরমব্রত চট্টোপাধ্যায় এবং মাধবীলতার চরিত্রে পাওলি দাম অভিনয় করেন।
ত্রিনিদাদ ও টোবাগো
ত্রিনিদাদ ও টোবাগো (Trinidad and Tobago) দক্ষিণ ক্যারিবিয়ান সাগরের একটি প্রজাতান্ত্রিক রাষ্ট্র। এর রাজধানীর নাম পোর্ট অব স্পেন।
ইতিহাস
ত্রিনিদাদ-টোবাগো দেশের ইতিহাস প্রায় ৭০০০ বছরের পুরানো। দক্ষিণ আমেরিকার ভেনেজুয়েলা আর গুয়ানা থেকে আগত আমেরিকান ইন্ডিয়ান উপজাতি এখানে আসে। এরা চাষবাস করতে জানত। আর জানত সেরামিক এর জিনিসপত্র তৈরী করতে। ২৫০ খৃষ্টপূর্বাব্দ নাগাদ এরা ত্রিনিদাদ-টোবাগো ছেড়ে অন্য ক্যারিবিয়ান দেশে ছড়িয়ে পড়ে। ১৩০০ সাল নাগাদ এই দ্বীপরাষ্ট্র আরাওয়াক আদিবাসীদের দখলে চলে যায়। ১৪৯৮ সালের ৩১ জুলাই তারিখটা খুব গুরুত্বপূর্ণ ত্রিনিদাদ-টেবাগোর ইতিহাসে। এই দিনেই ক্রিস্টোফার কলম্বাস প্রথমে টোবাগোতে পরে রিও ক্লারো মায়ারোতে পা দেন। পরে ১৫৩০ সালে জনৈক স্পেনীয় সেনা [সেডান] ত্রিনিদাদ-টোবাগোতে একটা উপনিবেশ তৈরীর কথা ভাবেন। এর পরে তিনি তার কিছু সঙ্গীর সাথে জুটিয়ে টোবাগোতে উপনিবেশ বসান। এর ফলে বহু আরাওয়াক আর ক্যারিব উপজাতির মানুষকে ভিটেছাড়া হতে হয়। টোবাগোর ওরিনোকোতে তিনি একটা দুর্গ তৈরী করিয়েছিলেন।
এই সময়ে অর্থ সঙ্কটে পড়া ত্রিনিদাদ এর আরাওয়াক দলপতি চাচিখ ওয়ান্নাওয়ারে সেন্ট জোসেফ অঞ্চলকে ডোমিঙ্গো ডে লা ভেরা এ ইবার্গুয়েইন নামক এক স্পেনীয় ব্যবসায়ীকে বিক্রি করে দেন এবং এই অঞ্চল ছেড়ে তিনি সদলবলে নৌকায় করে ডমিনিকায় চলে যান। তারিখটা ছিল ১১ নভেম্বর ১৫৯২। এর কয়েক বছর বাদে প্রতারণা করে আরেক স্পেনীয় ব্যবসায়ী আন্টোনিও ডে বের্রিয়েও সান জোসে ডে ওরুণা এলাকা কিনে নেন আরাওয়াকদের কাছ হতে। এখন এই জায়গাটার নাম বদলে হয়েছে সেইন্ট জোসেফ।
২২ মার্চ ১৫৯৫ সালে কুখ্যাত ব্রিটিশ জলদস্যু স্যার ওয়াল্টার র‍্যালে এই সেইন্ট জোসেফ এলাকাতেই আসেন। তারা জাহাজ সেই সময়ে সমগ্র ওয়েস্ট ইন্ডিজেই আতঙ্কের কারণ হয়ে উঠছিলেন। তিনি সব জায়গাতেই যেতেন আর স্থানীয় লোককে বন্দী করে মারাত্মক অত্যাচার করে জানতে চাইতেন যে; ‘এল ডোরাডো’ কোথায়। স্পেনীয় ভাষায় এর মানে স্বর্ণনগরী। গুজব ছিলো যে, উত্তর ও দক্ষিণ আমেরিকার কোনও দেশে রয়েছে এই রহস্যময় সোনার তৈরী শহর। তা এই এল ডোরাডো কোথায় তা বলতে না পারলে ওয়াল্টার র‌্যালে সেসব বন্দীদের খুন করতেন। তিনি এখানে এসে বের্রিয়েওকেও বন্দী করেছিলেন আর একই প্রশ্ন করেন। সুচতুর বের্রিয়েও তাকে জানান যে, আরাওয়াকরা নিশ্চয়ই জানে তা কোথায়। এইভাবেই বের্রিয়ে তার প্রাণ বাঁচিয়েছিলেন।
১৭০০ সালে ত্রিনিদাদ-টোবাগো আবার সেপনের সুনজরে পড়েছিলো। ত্রিনিদাদ, মেক্সিকো, দক্ষিণপূর্ব মার্কিন যুক্তরাষ্ট্র, পানামা, ভেনেজুয়েলা কলম্বিয়া ইত্যাদি দেশগুলো সেপনের চোখের মণিতুল্য ছিলো। তাদের অধিকাংশ ব্যবসা এসব দেশের মধ্যে চলতো। যদিও ত্রিনিদাদে বেশি লোক বসবাস করতো না। কিন্তু টোবাগোতে প্রচুর স্পেনীয় মানুষ বসবাস করতেন। তাদের হয়ে ক্রীতদাসের কাজগুলো করতো কয়েক হাজার জীবিত আমেরিকান ইন্ডিয়ান জনজাতি। “তাদের জীবনযাত্রা দুঃসহ ছিলো” মন্তব্য রৌমে ডে সেইন্ট লৌরেন্ট নামে জনৈক ফ্রেঞ্চ ব্যবসায়ী যিনি কাঠের ব্যবসার জন্য তার কর্মভূমি ডমিনিকা থেকে প্রায়ই আসতেন এই টোবাগোতে। তার দুষপ্রাপ্য বই চেয়বুলা ডে পোবলাসিওয়েন থেকে তৎকালীন ক্যারিবিয়ান অঞ্চলের সবকটা দেশের কাহিনী জানা যায়। আর সেসব কাহিনী শুনলে আতঙ্কে রক্ত হিম হয়ে আসে। বোঝা যায় ব্যবসায়ী হিসাবে ব্রিটিশ, ফ্রেঞ্চ আর স্পেনীয়রা কত নির্মম ছিলো। তাদের মনে দয়ামায়া বলে কোনও বস্তু ছিলোই না। অন্তত লৌরেন্ট তার বইতে তাই লিখেছেন। বইটা ছাপা হয়েছিলো ৪ নভেম্বর ১৭৮৩ সালে। এই বইটা উৎসর্গ করা হয়েছিলো স্পেনীয় রাজা তৃতীয় চার্লসকে। এই বইটা পড়েই তৃতীয় চার্লস সিদ্ধান্ত নেন যে, সেখানে বসবাস করা ক্রীতদাসদের মুক্তি দেবেন কিন্তু একটা শর্তে। তাদের প্রত্যেকের দেহে রাজার নামে উল্কি করতে হবে আর রাজার নামে আনুগত্য প্রকাশ করতে হবে। ক্রীতদাসদের সবাইকে ১০ বিঘা করে জমি দেওয়াও হয়।
১৭৮৯ সালের ফরাসী বিপ্লব এখানেও বিরাট প্রভাব ফেলেছিলো। বহু মার্টিনিখবাসী ফরাসী ব্যবসায়ী আর তাদের আফ্রিকান বংশোদ্ভূত ক্রীতদাসদের নিয়ে এখানে চলে আসে। কারণ সেই সময়ে মার্টিনিখে ঝামেলা চলছিলো। তা এই ফরাসীরাই এখানে আখ আর কোকোয়া চাষের সূচনা করেছিলো। এই আফ্রিকান বংশোদ্ভূত মানুষ, যারা ক্রীতদাস ছিলো; তাদের একাংশ এখানেই থেকে যায়। আজও তাদের বংশধররা ফ্রেঞ্চ আর স্পেনীয় ভাষায় কথা বলে।
পোর্ট অফ সেপনের জনসংখ্যা ১৭৮৯ থেকে ১৭৯৪ সালের মধ্যে ৩০০০ থেকে এক লপ্তে ১০৪২২ -এ দাঁড়ায়। ১৭৯৭ সালে এখানে বহু জাতির মানুষের অস্তিত্ব লক্ষ্য করা যায়। যেমন মুল্লাটো, স্পেনীয়, আফ্রিকান, ফ্রেঞ্চ, বিভিন্ন ইউরোপীয় জলদস্যু আর সৈনিক। এই সময়ে পোর্ট অফ সেপনে মোট জনসংখ্যা ছিলো ১৭৭১৮, তার মধ্যে ইউরোপীয় মানুষের সংখ্যা ছিলো ২১৫১, স্বাধীন আফ্রিকান বংশোদ্ভূত মানুষ এবং মুল্লাটো মানুষের সংখ্যা ছিলো ৪৪৭৬ আর ১০০০৯ জন ছিলো আফ্রিকান বংশোদ্ভূত ক্রীতদাস আর ১০৮২ জন আদিবাসী মানুষ, যাদের মধ্যে আরাওয়াক আর ক্যারিব মানুষ সর্বাধিক।
১৭৯৭-৯৮ সালে ব্রিটিশ জেনারেল স্যার রালফ আবেরক্রোম্বী তার ১২টা জাহাজ নিয়ে ত্রিনিদাদ-টোবাগোর ডিয়েগো মার্টিন অথবা চাগুয়ানাজ অঞ্চলে পৌঁছালে সে সময়ের ত্রিনিদাদ এর স্পেনীয় প্রধান চাকোয়েন সিদ্ধান্ত নেন যে, তিনি বিনা যুদ্ধেই এই দ্বীপটা ব্রিটিশদের হাতে সমর্পণ করবেন। সেই জন্য ১৭৯৮ সালে খাতায় কলমে ত্রিনিদাদ-টোবাগো গ্রেট বৃটেনের একটা উপনিবেশতে বদলে গেলো। যদিও সে সময়ে স্পেনীয় আইন চালু ছিলো এই অঞ্চলে; আর বেশির ভাগ মানুষ ছিলো ফরাসী ভাষী। এক বিচিত্র অবস্থা!
১৮০২ সালে অবশেষে স্পেন রাজী হলো ত্রিনিদাদ এবং টোবাগো দুই দ্বীপকেই গ্রেটবৃটেেেনর হাতে। তারপর গ্রেট বৃটেন আফ্রিকা হতে কিছু সংখ্যক কালে মানুষকে এখানে এনেছিলো, আখচাষ করাবে বলে। এসব ঘটনার বহুদিন পরেও ত্রিনিদাদ ছিলো ক্যারিবিয়ান দেশের মধ্যে সবচেয়ে কম জনসংখ্যার দেশ। এই অবস্থা চলেছিলো ১৮৩৪ সাল অবধি। সেবছরই ক্রীতদাস প্রথা উঠে গেলে তবেই এদেশের উন্নতি শুরু হলো। ১৮৩৮ সালে যখন ক্রীতদাস প্রথা উঠলো, তখন গোটা দ্বীপেই ক্রীতদাসের সংখ্যা ছিল মাত্র ১৭৪৩৯ আর অধিকাংশ আখ চাষীদের কাছে গড়ে ১০ এরও কম ক্রীতদাস থাকতো। যেটা ছিলো সমগ্র বিশ্বের মধ্যে সবচেয়ে অল্প।
অদ্ভুত শোনালেও তখন জামাইকাতে ৩৬০০০০ ক্রীতদাস ছিলো। যদিও জামাইকার আয়তন ত্রিনিদাদের দ্বিগুণ। ক্রীতদাস না থাকায় খুব বিপদে পড়ে এই সব আখ মালিক। তাদের ক্ষোভ মেটাতে গ্রেট বৃটেন অনুমতি দেয় পর্তুগাল, চীন আর বিহার থেকে আখচাষের জন্য ‘উপযুক্ত মজদুর’ আমদানি করতে। ১ মে ১৮৪৫ সালে ২২৫ জন বিহারি মজদুর এক মুসলিম নবাবের জাহাজে করে পোর্ট অফ স্পেনে পৌঁছায়। জাহাজের নাম ছিলো পাটেল রজ্জাক। সেই থেকে ত্রিনিদাদে বিহারি মজদুর আমদানি শুরু হয়। তা শেষ হয় ১৯১৭ সালে। ততদিনে মোট ভারতীয় মজদুরের আমদানির সংখ্যা হয়ে দাড়িয়েছে প্রায় দেড় লাখ। তারাই ছিলো সর্বাধিক বিদেশী মজদুর। পাশাপাশি পর্টুগাল এর মাডেইরা আর চীন এর হুবেই থেকে আসা মজদুরের সংখ্যা ছিলো যথাক্রমে মাত্র ২৩০০ এবং ৩২১০।
বিহারিদের গুয়ানা আর ত্রিনিদাদ-টোবাগোতে পৌঁছাবার প্রায় একই সময়ে (১৮৪৫-১৮৬৫) এই দ্বীপরাষ্ট্রের মাটিতে শুরু হয় কোকোয়া (ঈড়পড়ধ) চাষ। এই কোকোয়া থেকেই চকোলেট তৈরি হয়। সে চাষবাসেও বিহারিদের ব্যবহার করা হতো। এই বিহারিরা ছিলো প্রায় ক্রীতদাস। এদের ক্রীতদাস জীবন থেকে মুক্তিলাভ ঘটে প্রথম বিশ্বযুদ্ধের ঠিক পরেই। বিংশ শতাব্দীর শুরুর দিকে [১৯২০-১৯৩৫ সাল] হঠাৎই কোকোয়া চাষ অলাভজনক হয়ে পড়ে। এর জন্য দায়ী ছিলো ১৯২৯ সালের কুখ্যাত মহা মন্দা। এই সাড়া বিশ্ব জুড়েই সব কারখানায় আর ব্যাঙ্কে তালা পড়ছিলো। কারখানার শ্রমিকদের চাকরি থেকে ইচ্ছামতন ছাঁটাই করা হচ্ছিলো। এই সময়ে অন্যান্য ক্যারিবিয়ান দেশের মতই ত্রিনিদাদ-টোবাগোতে শ্রমিকদের মনে অসন্তোষ জমা হচ্ছিলো। তারা প্রায়ই হরতাল ডাকছিলো।
এই শ্রমিকদের নেতা ছিলেন একজন আফ্রিকান বংশোদ্ভূত মানুষ টুবাল উরিয়াহ “বাজ” বাটলার। অবশ্য তার সাথে ছিলেন আরেক ভারতীয় বংশোদ্ভূত মানুষ অ্যাড্রিয়ান কোলা রিয়েঞ্জি। তিনি কোকাকোলা কোমপানির সাথে জড়িত ছিলেন বলেই তার ডাকনাম ছিলো কোলা। এই দুই শ্রমিক নেতার আন্দোলনের জন্য অবশেষে ব্রিটিশ শ্বেতাঙ্গ সরকার বাধ্য হয়ে ত্রিনিদাদ-টোবাগোর সব শ্রমিকদের মজুরি আর ইচ্ছামতন ছাঁটাই করার নীতি বাতিল করতে বাধ্য হয়। অবশ্য এই লড়াইয়ে অনেক সত্যকারের মানবিকতা থাকা ব্রিটিশ আর আফ্রিকান আমলাদের অবদান ছিলো বৈকি। তারাও এই আন্দোলনের সমর্থনে চিঠিপত্র পাঠিয়ে গ্রেট বৃটেনের পার্লামেন্টের ওপরে চাপ সৃষ্টি করেছিলো।
এই আন্দোলনের সাফল্যে ঈর্ষায় জ্বলতে থাকা একদল ব্রিটিশ আর আফ্রিকান বংশোদ্ভূত ব্যবসায়ী এই আন্দোলনের মধ্যে কিছু অসৎ লোককে ঢুকিয়ে দেয় চক্রান্ত করে। তাদের মধ্যে ভারতীয়-আফ্রিকান জাতপাত বিদ্বেষ ছড়িয়ে দিয়ে বিভেদের রাজনীতি শুরু করে। এই রাজনীতি সফল হয়েছিলো। উরিয়াহ বাটলারকে চক্রান্ত করে বিষ দিয়ে হত্যা করে তারা রটায় যে, এটা অ্যাড্রিয়ানের কাজ। এই গুজবে বিশ্বাস করে সব আফ্রিকান বংশোদ্ভূত শ্রমিক এই আন্দোলনে জড়িত থাকা বিহারিদের সঙ্গ ত্যাগ করে। এর ফলে এই ইউনিয়নও ভেঙ্গে যায়।
১৯৫০ সালের পর থেকে যে ত্রিনিদাদ-টোবাগোর আর্থিক আর সামাজিক চেহারা বদলে যায় তার পেছনে পুরো দায় ছিলো পেট্রোলিয়ামের। ত্রিনিদাদে ন্যাচারাল গ্যাস আর পেট্রোল-ডিজেল এর সন্ধান ত্রিনিদাদ-টোবাগোর ইতিহাসকে নতুন করে লিখতে বাধ্য করে। এই দ্বীপরাষ্ট্রের অতীতে যারা গরিব ছিলো তারা এই পেট্রোলিয়ামের আবিষ্কারের ফলে আঙগুল ফুলে কলাগাছে পরিণত হয়। অর্থাৎ মধ্যবিত্ত শ্রেণীতে বদলে যায়। তাদের জীবনযাত্রায় অনেক পরিবর্তন আসতে শুরু করে। এখন তো ত্রিনিদাদ-টোবাগো বিশ্বের অন্যতম ধনী দেশের মধ্যে একটা। এইসবই পেট্রোলিয়ামের অবদান।
টোবাগো
১৪৯৮ সালে ক্রিস্টোফার কলম্বাস যখন এই টোবাগোতে পৌঁছেছিলেন, তখন তিনি নাকি এই দ্বীপের নাম দিয়েছিলেন বেল্লাফর্মা। কিন্তু এই নামটা ৭ বছরের মধ্যেই পালটে হয় টোবাগো। যা আদতে স্পেনীয় শব্দ। এটাই ব্রিটিশদের বিকৃত উচ্চারণে হয়েছে টোব্যাকো। টোব্যাকো মানে তামাক। টোবাগো মানেও তাই। এই দ্বীপ আকাশ থেকে দেখলে মনে হয় চুরুট। তাই হয়তো এই নাম।
ডাচরা আর চৌরল্যান্ডার্স [ঈড়ঁৎষধহফবৎং], যারা আজকের লাতভিয়ার চৌরল্যান্ড প্রদেশ থেকে এসছিলো এই টোবাগোতে। বলা যেতে পারে যে, এরাই প্রথম ইউরোপীয় বাসিন্দা যারা বহু বছর ধরে এখানে বসবাস করেছে। এরা আজও অল্প সংখ্যক হলেও বসবাস করে। এরা এখানে টোব্যাকো আর কটন এর চাষাবাদ শুরু করেছিলো। সেটা ১৬ আর ১৭ শতাব্দীর মধ্যে বলে ধরা হয়।
টোবাগো দ্বীপটার মালিকানা বারবার এক দেশ থেকে অন্য দেশের মধ্যে হাতবদল হয়েছে। যেমন ডাচ আর চৌরল্যান্ডার্সরা এই দ্বীপটা প্রথমে বিক্রি করে স্পেনীয়দের কাছে। আবার স্পেনীয়রা ফ্রেঞ্চদের কাছে আর অবশেষে ফ্রেঞ্চরা নেপোলিয়নের যুদ্ধে [১৮০৫] হেরে এই দ্বীপটা গ্রেট বৃটেনের কাছে বিক্রি করে দিতে বাধ্য হয়। বলা ভালো ক্ষতিপূরণ হিসাবে দিতে বাধ্য হয়েছিলো তখনকার ফ্রান্স সরকার।
৮৪ বছর আলাদা দেশ হয়ে থাকবার পরে ১৮৮৯ সালে টোবাগো অবশেষে ত্রিনিদাদ এর সাথে মিশে যায়। এইভাবেই জন্ম হয় আজকের ত্রিনিদাদ-টোবাগো নামক দেশটার। বারবার এক দেশ থেকে আরেক দেশের হাতে চলে যাওয়ার জন্যই ত্রিনিদাদ-টোবাগোর বিভিন্ন অঞ্চলের নামে আমেরিকিন্ডিয়ান, স্পেনীয়, ফ্রেঞ্চ আর ব্রিটিশ ছাপ পড়েছে। ঠিক তেমনই এদেশের কালচারে বহু দেশের ছাপ পড়েছে।
স্বাধীনতা
ত্রিনিদাদ-টোবাগো স্বাধীনতা পায় ৩১ আগস্ট ১৯৬২ সালে। ত্রিনিদাদ-টোবাগোর প্রথম প্রথম প্রধানমন্ত্রী এরিখ উইলিয়ামস অবশ্য ১৯৫৬ সাল থেকেই দেশের হয়ে প্রধানমন্ত্রীত্ব করেছিলেন। এনাকে সেদেশের মানুষ রাষ্ট্রপিতার সম্মান দিয়ে থাকে। তিনি ২৫ বছর দেশের হয়ে প্রধানমন্ত্রীত্ব করার পরে মৃত্যুবরণ করেন।
দ্বিতীয় বিশ্বযুদ্ধের সময়ে ত্রিনিদাদ এর চাগুয়ারামাজ আর চুমুটো শহরে আমেরিকানরা সেনা ঘাঁটি নির্মাণ করলে তা ত্রিনিদাদ-টোবাগোর মানসিকতাকে পালটে দেয়। তারা বুঝতে পারে যে, এখানে গ্রেট বৃটেনের শাসন বেশিদিন চলবে না। বলা যেতে পারে যে, এই দ্বীপরাষ্ট্রের সামাজিক চরিত্র পালটাবার জন্য এই দুই সেনা ঘাঁটি নির্মাণ দায়ী। দ্বিতীয় বিশ্বযুদ্ধের শেষে সাড়া বিশ্ব জুড়ে উপনিবেশয়াল পাওয়ারের বিরুদ্ধে [ইংল্যান্ড আর ফ্রান্স] স্বাধীনতার সংগ্রাম শুরু হলে তার প্রভাবও এখানে লাগে।
ভারতীয় আর আফ্রিকান বংশোদ্ভূত ত্রিনিদাদ-টোবাগোর মানুষ গ্রেট বৃটেনের বিরুদ্ধে বিক্ষোভ দেখাতে শুরু করলে শ্বেতাঙ্গ শাসকরা ভীত হয়ে পড়ে। তারা সিদ্ধান্ত নেয় যে এবার তারা ক্ষমতা হস্তান্তর করবে। এরই ফল হলো ১৯৫৬ সালে স্বায়ত্তশাসন দেওয়া আর এরিখ উইলিয়ামস এর হাতে দেশের দায়ভার তুলে দেওয়া। এরিখ আজ অব্ধি বিশ্বের ইতিহাসে একমাত্র ইতিহাসবিদ; যিনি কোনও দেশের প্রধানমন্ত্রী হয়েছেন।
১৯৫৮ সালে ওয়েস্ট ইন্ডিজ ফেডারেশন গঠিত হলে [এর মধ্যে থাকা ২০ ক্যারিবিয়ান দেশের অধিকাংশ নেতা ছিলেন আফ্রিকান বংশোদ্ভূত মানুষ] তা গ্রেট বৃটেনের কাছে চিন্তার কারণ হয়ে ওঠে। প্রথম দিকে পোর্ট অফ সেপন নয়, রাজধানী হওয়ার কথা ছিলো চাগুয়ারামাজ শহরের। কেননা এখানে সৈন্য ঘাঁটি ছিলো।১৯৬২ সালে ওয়েস্ট ইন্ডিজ ফেডারেশন এর বিলুপ্তি ঘটে, কারণ জামাইকা সরকারের অভিযোগ ছিলো এটা শুধুমাত্র গ্রেট বৃটেনের স্বার্থরক্ষা করছে। এই ফেডারেশনের পতন ঘটার প্রায় সাথে সাথেই গ্রেট বৃটেন ত্রিনিদাদ-টোবাগোকে আজাদি দিয়ে দিতে বাধ্য হয়।
১৯৭৬ সালে ত্রিনিদাদ-টোবাগো সংবিধান সংশোধন করে নিজেদের একটা প্রজাতান্ত্রিক রাষ্ট্র হিসাবে ঘোষণা করে। ঐ একই বছরেই ত্রিনিদাদ-টোবাগো রাজি হয় পুনরায় ব্রিটিশ কমনওয়েলথ এর অন্যতম ক্যারিবিয়ান সদস্য হতে। এবং বহু বছর যাবৎ লন্ডনের প্রিভি কাউন্সিল ছিলো এই দ্বীপরাষ্ট্রের সর্বোচ্চ আদালত। ১৯৭২ সাল থেকে ১৯৮৩ সাল অবধি এই এই দ্বীপরাষ্ট্র প্রচুর মুনাফা লুটেছিলো পেট্রোলিয়াম জাত পণ্য তৈরি করে। ১৯৭২ থেকে ১৯৯০ সাল অবধি এই দ্বীপরাষ্ট্রের জনতার জীবনযাত্রার মান এমন জায়গায় পৌঁছেছিলো যে, অনায়াসে কোনও ইউরোপিয়ান দেশের সাথে তুলনা করা যেতো।
১৯৯০ সালে ডিসেম্বরে পোর্ট অফ সেপনের ইতিহাসে সবচেয়ে রোমাঞ্চকর ঘটনা ঘটেছিলো। এক ইসলামিক উগ্রপন্থী দল, জামাত আল মুসলিমীনের নেতা ইয়াসিন আবু বকর [ণধংরহ অনঁ ইধশৎ], যার পূর্বনাম ছিলো লেন্নক্স ফিলিপ; তিনি সব মিলিয়ে ১১৪ জন সদস্য নিয়ে রেড হাউসে হামলা চালান। রেড হাউস হলো সেদেশের পার্লামেন্ট যেখানে অবস্থিত সে জায়গার নাম। এর ফলে ৭২ জন পার্লামেন্টারি মেম্বার ৬ দিনের জন্য এক অবিশ্বাস্য কিডন্যাপ এর শিকার হতে বাধ্য হন। এদের দাবী ছিলো যে, সেদেশের মুসলিমদের ওপরে ত্রিনিদাদের সেকুলার আইন প্রয়োগ করা যাবে না। তাদের জন্য শরিয়ত আইন ব্যবহারের অনুমতি দিতে হবে। উপায় না দেখে বাধ্য হয়েই মার্কিন কম্যান্ডোদের ডাকতে বাধ্য হয় ত্রিনিদাদ-টোবাগো সরকার। তারা চারপাশে ঘিরে ফেলে হুমকি দেয় যে, অবিলম্বে এই কিডন্যাপের নাটক বন্ধ করে সারেন্ডার না করলে তাকে আর ১১৪ জনকেই মেরে ফেলতে বাধ্য হবে মার্কিন কম্যান্ডো। এর ফলে ভয় পেয়ে আত্মসমর্পণ করতে বাধ্য হয় ইয়াসিন আবু বকর। এর ফলে অবশেষে ১৪৪ ঘণ্টা বাদে দেশের সবচেয়ে বড় বিপদের হাত থেকে রক্ষা পেয়েছিলো।
রাজনীতি
থাম্ব|হোয়াইটহল, প্রধানমন্ত্রীর অফিস ত্রিনিদাদ-টোবাগোর রাজনীতি অনেকটাই ভারতের মতন। ভারতের মতই এখানে দুইটি কক্ষ আছে। এখানে বলা হয় সেনেট [লোকসভা] আর হাউস অফ রিপ্রেজেন্টেটিভ [রাজ্যসভা]। ভারতের মতই ত্রিনিদাদ-টোবাগোতেও দুই রাজনৈতিক দল আছে। আর আছে প্রজাতান্ত্রিক সরকার। ভারতের মতই এখানে আছে রাষ্ট্রপতি আর প্রধানমন্ত্রী চালিত সরকার। এখানে প্রধানমন্ত্রীর ক্ষমতা বেশি। বর্তমান সরকারের রাষ্ট্রপতি হচ্ছে জর্জ ম্যাক্সওয়েল রিচার্ডস। এবং এদেশের প্রধানমন্ত্রী একজন ভারতীয় বংশোদ্ভূত মহিলা, কমলা প্রসাদ বিশ্বেসর। ভারতের মতই এদেশের রাষ্ট্রপতি সাংসদের ভোটে নির্বাচিত হন। আর প্রধানমন্ত্রী জনতার ভোটে। ভারতের মতই রাষ্ট্রপতি আর প্রধানমন্ত্রী ইলেকশনে জিতলে পাঁচ বছরের জন্য নিশ্চিন্ত থাকেন। টোবাগো এই ইলেকশনে যোগদান করে না। তাদের জন্য আলাদা ইলেকশনের বন্দোবস্ত আছে। তবে নিয়ম একই।
ত্রিনিদাদ এর দুটি পার্লামেন্ট চেম্বার আছে তা আগেই বলেছি। প্রথমটা হচ্ছে সেনেট; আর তাতে ৩১টা আসন থাকে। পরেরটা হচ্ছে হাউজ অফ রিপ্রেজেন্টেটিভ, তাতে থাকে ৪১টা আসন। সেনেট এর সদস্য ভোটে জিতে আসেন না। অর্থাৎ আমাদের রাজ্যসভার সদস্যর মতন। ৪১ সদস্যের মধ্যে ১৬টা সদস্য প্রধানমন্ত্রীর দ্বারা, ৬টা বিরোধী দলের নেতার দ্বারা, আর ৯টা রাষ্ট্রপতির দ্বারা, আর অবশিষ্ট সদস্য বিশিষ্ট নাগরিকরা বেছে দেন। হাউজ অফ রিপ্রেজেন্টেটিভ এর ৪১ সদস্য সরাসরি জনতার ভোটে জিতে আসেন। প্রধানমন্ত্রী এই ৪১ সসদ্যের একজন হওয়া বাধ্যতামূলক।
এখানে বলে রাখা ভালো যে, প্যাট্রিক ম্যানিং এর দল বরাবরই আফ্রিকানদের ভোট পেয়ে থাকে। আর বাসুদেব পান্ডের দল ভারতীয় বংশোদ্ভূত জনতার ভোট পেয়ে থাকে।
২০০৭ সালে ভোটে জেতার মাত্র আড়াই বছর বাদে হঠাৎই প্যাট্রিক ম্যানিং তার সরকারকে ভেঙ্গে দিয়ে নতুন করে ভোটের আয়োজন করতে রাষ্ট্রপতিকে অনুরোধ জানান। এর পরে যে ভোট হয়, তাতে বিচ্ছিরি ভাবে হারেন প্যাট্রিক ম্যানিং। কারণ তিনি অনেক দুর্নীতিতে জড়িত ছিলেন। অতঃপর দেশের প্রধানমন্ত্রী হন বাসুদেব পান্ডের দূর সমপর্কের আত্মীয় কমলা প্রসাদ বিশ্বসর। তার দল কংগ্রেস অফ দ্য পিপল এর সাথে জোট বেঁধে ভোটে লড়ে ৪১ আসনের মধ্যে ২৯ আসনে জিতে সরকার গঠনে সক্ষম হন।
প্রশাসনিক অঞ্চলসমূহ
ত্রিনিদাদে ১৪টি স্থানীয় কর্পোরেশন আর মিউনিসিপ্যাল আছে। টোবাগোতে স্বায়ত্ব শাসন রয়েছে। নিচে ১৪টি কর্পোরেশন আর মিউনিসিপ্যাল এর নাম দেওয়া হলো।
১. রিপাবলিক বোরো অফ পয়েন্ট ফরটিন, ২. সিপারিয়া, ৩. পেনাল-ডেবে, ৪. সান ফের্নান্ডো, ৫. প্রিন্সেসটাউন, ৬. রিও ক্লারো মায়ারো, ৭. সাংরে গ্র্যান্ডে, ৮. চৌভা-টাবাখুইট-টাল্পারো, ৯. চাগুয়ানাজ, ১০. পোর্ট অফ সেপন, ১১. রয়্যাল চাটার্ড বোরো অফ আরিমা, ১২. টুনা পুনা-পিয়ারকো, ১৩. সান জুয়ান লাভেন্টাইল, ১৪. ডিয়েগো মার্টিন। এইসব মিউনিসিপ্যাল স্বল্প স্বায়ত্বশাসনে চলে।
ভূমিকা
ত্রিনিদাদ-টোবাগো অন্যান্য ক্যারিবিয়ান দেশের মতই একটা দ্বীপরাষ্ট্র। লেসার অ্যান্টিলেসের দক্ষিণে অবস্থিত এই দ্বীপরাষ্ট্র। ভেনেজুয়েলা ত্রিনিদাদ-টোবাগোর উত্তরপূর্বে অবস্থিত। গ্রেনাডা ত্রিনিদাদ-টোবাগোর দক্ষিণে অবস্থিত। ত্রিনিদাদ-টোবাগোর অন্যতম প্রতিবেশী দেশ হচ্ছে বার্বাডোস [উত্তরপূর্বে অবস্থিত] আর গুয়ানা; যা কিনা দক্ষিণপূর্বে অবস্থিত। গুয়ানার পাশেই আছে ভেনেজুয়েলা।
ত্রিনিদাদ-টোবাগো দ্বীপরাষ্ট্রের মোট আয়তন ১৯৮০ স্কোয়ার কিলোমিটার। ত্রিনিদাদ-টোবাগো আসলে দুটি দ্বীপ নিয়ে গঠিত। ত্রিনিদাদ আর টোবাগো দুটি দ্বীপের নাম। এছাড়াও আরও অনেক দ্বীপ আছে; যেখানে কেউ থাকে না। কেননা ঐসব দ্বীপের মাটিতে পা দেওয়া স্বাস্থ্যের পক্ষে অতিশয় বিপজ্জনক। ত্রিনিদাদ-টোবাগো দেশের মধ্যের ত্রিনিদাদ হচ্ছে বৃহত্তম রাজ্য। দেশের ৯৬% জমি ত্রিনিদাদ অধিকার করে আছে। এছাড়াও দ্বীপরাষ্ট্রের ৯২% মানুষ এখানেই বসবাস করে। টোবাগো একটা ক্ষুদ্র নগণ্য দ্বীপ। এখানে ট্যুরিজমের ব্যবসার দরুন কিছু মানুষের জীবিকা অর্জন করা সম্ভব হচ্ছে। তাই এখানে কিছু মানুষ বসবাস করে। বেশিরভাগ হোটেল আর দোকান পাট এর মালিক আর শ্রমিক। ত্রিনিদাদ-টোবাগোর অসীম সৌভাগ্য যে, এই দ্বীপরাষ্ট্র হ্যারিকেন বলয়ের মধ্যে থাকে না। আর তাই এখানে হ্যারিকেন হয় না বললেই চলে।
ত্রিনিদাদ-টোবাগো ক্রিস্টোফার কলম্বাসের পা দেওয়া থেকে [মে, ১৪৯৮] ১৮০০ সাল অবধি ছিলো সপ্যানিশ জলদস্যুদের দখলে। ১৭৯৭ সালে ১৮ ফেব্রুয়ারি এখানে একটা ইস্ট ইন্ডিয়া কোমপানির জাহাজ পা দেয়। তারা তৎকালীন ত্রিনিদাদ-টোবাগো রাজ্যপাল ডন জোসেয় মারিয়া চাকোয়েন এর কাছে এখানে ব্যবসা করার অনুমতি চেয়েছিলো। চাকোয়েন তাদের টোবাগো দ্বীপে ব্যবসার অনুমতি দিলেও ত্রিনিদাদে ব্যবসা করার অনুমতি দিলেন না। এখানে অবশ্য ফ্রেঞ্চ আর ডাচরাও ব্যবসা করার অনুমতি পেয়েছিলেন। ১৮০২-০৩ সালে আমিয়েন্স এর সন্ধি অনুযায়ী ত্রিনিদাদ-টোবাগো ব্রিটিশদের হাতে অর্পণ করা হয়েছিলো।
ত্রিনিদাদ-টোবাগো অনেক ব্যাপারে সাধারণ ইংরাজি ভাষী ক্যারিবিয়ান দেশের চেয়ে কিছুটা আলাদা। এদেশের অর্থনীতি কিন্তু কৃষিক্ষেত্রের ওপরে নয়, দাঁড়িয়ে আছে কুটিরশিল্প আর ভারী শিল্পের ওপরে। এর কারণ এখানে সামান্য পরিমাণে খনিজ তেল পাওয়া যায়। এর ফলে পেট্রোল আর অন্যান্য পেট্রোকেমিক্যাল [আলকাতরা, ডিজেল, স্যাকারিন, ন্যাপথা] সহজেই পাওয়া যায়। যা ভারী শিল্পের পক্ষে লাভদায়ক।
ত্রিনিদাদ-টোবাগো বিখ্যাত এখানকার কার্নিভ্যাল আর সঙ্গীতের জন্য। ট্রিনি কার্নিভ্যাল অনেকের মতে রিও কার্নিভ্যাল এর পরেই বিশ্বের সবচেয়ে সুন্দর কার্নিভ্যাল। এই কার্নিভ্যাল ছোটদের দেখা নিষিদ্ধ। এই দ্বীপরাষ্ট্র থেকেই এসছে সোকা, ষ্টীল প্যান [এক ধরনের বাদ্য], ক্যালিপ্সো, চাটনি আর লিম্বো। এর মধ্যে চাটনি হচ্ছে ভারতীয় বংশোদ্ভুত জনতার সৃষ্ট সঙ্গীত স্টাইল। এই গানবাজনায় খোল, ঢাক আর করতাল ব্যবহৃত হয়। এছাড়াও এখানে আছে পিচকারি নামক এক অদ্ভুত সঙ্গীত স্টাইল। এতে হিন্দি, ভোজপুরি আর ইংরাজি ভাষার মিশেল দেওয়া হয়। হোলি আর ত্রিনিদাদ কার্নিভ্যাল চলার সময়ে এই গান বাজে।
ভূগোল
ত্রিনিদাদ-টোবাগো নামটা কীভাবে এলো তা নিয়ে আছে বিস্তর বিতর্ক। বিখ্যাত জামাইকান ইতিহাসবিদ ই.এল. জোসেফ এর দাবী; ক্রিস্টোফার কলম্বাস যখন এই দ্বীপরাষ্ট্রের মাটিতে পা ফেলেন, তখন নাকি তিনি সপ্যানিশ ভাষায় বলেন, লা ইসলা ডে লা ত্রিনিদাদ। বাংলায় এর অর্থ হলো, ত্রিমূর্তি দ্বীপ। দূর থেকে ত্রিনিদাদ-টোবাগোকে দেখতে অনেকটা ত্রিশূলের মত লাগে বলেই হয়তো কলম্বাস এমন নাম দিয়েছিলেন। আর টোবাগো দ্বীপের চেহারা অনেকটাই চুরুটের মত বলে সপ্যানিশরা এই নাম দিয়েছিলো। সপ্যানিশ শব্দ টোবাগো এর বাংলা অর্থ চুরুট। এই টোবাগো শব্দটাই পরে ইংরাজি বানানে আর উচ্চারণে হয়েছে টোব্যাকো।
ত্রিনিদাদ-টোবাগো লেসার অ্যান্টিলেসের দক্ষিণপূর্ব প্রান্তে থাকা একটা দ্বীপরাষ্ট্র। এই দ্বীপরাষ্ট্রের ভৌগোলিক অবস্থান হচ্ছে ১০০২ থেকে ১১০১২ উত্তর অক্ষাংশ আর দ্রাঘিমাংশ হচ্ছে ৬০০৩০ থেকে ৬১০৫৬ অবধি। ভেনেজুয়েলার সী বীচ থেকে মাত্র ১২ কিলোমিটার দূরত্বে অবস্থিত। এই কারণে সীমানা নিয়ে মাঝে মাঝে ঝামেলা হয়।
ত্রিনিদাদ-টোবাগো এর মোট আয়তন হচ্ছে ৫১৩১ স্কোয়ার কিলোমিটার। এর মধ্যে ত্রিনিদাদ দ্বীপ ৪৭৬৮ স্কোয়ার কিলোমিটার এলাকা জুড়ে আছে। এটা দেশের মোট আয়তনের ৯২% দখল করে আছে। এই দ্বীপের দৈর্ঘ্য হচ্ছে ৮০ কিলোমিটার আর প্রস্থ হচ্ছে মাত্র ৫৯ কিলোমিটার। আর টোবাগো এর আয়তন মাত্র ৩০০ স্কোয়ার কিলোমিটার। দেশের মোট আয়তনের মাত্র ৬% দখল করে আছে। এই দ্বীপের দৈর্ঘ্য হচ্ছে ৪১ কিলোমিটার আর প্রস্থ হচ্ছে মাত্র ১২ কিলোমিটার। অবশিষ্ট স্থান কিছু ছোট ছোট নির্জন দ্বীপ দখল করে আছে। যেমন চাকাঁচাক্রে, মনোস, হুয়েভাস, গ্যাসপার র্গ্যান্ডে, লিটল টোবাগো আর সেন্ট জাইলেস আইল্যান্ড। এখানে কেউ থাকে না কারণ এই দ্বীপে পা ফেললে তার প্রাণসংশয় হতে পারে।
যদিও ভেনেজুয়েলার প্রতিবেশী দেশ এই ত্রিনিদাদ-টোবাগো, এই দ্বীপরাষ্ট্র দক্ষিণ আমেরিকার টেকটনিক প্লেটের ওপরে রয়েছে, তবুও এই দ্বীপরাষ্ট্র উত্তর আমেরিকার অংশ বলে ধরা হয়। যেহেতু ত্রিনিদাদ-টোবাগো এর সরকারি ভাষা ইংরাজি, এর সংস্কৃতি আফ্রো- ব্রিটিশ সংস্কৃতির সন্তান তাই ত্রিনিদাদ-টোবাগোকে ওয়েস্ট ইন্ডিজের অন্তর্গত বলে ধরা হয়। ওয়েস্ট ইন্ডিজ ক্রিকেট বোর্ডের সবচেয়ে প্রভাবশালী সদস্য এই ত্রিনিদাদ-টোবাগো। সবচেয়ে বেশি টেস্ট আর ওয়ানডে ম্যাচও খেলা হয়েছে রাজধানী পোর্ট অফ সেপনে।
ত্রিনিদাদ-টোবাগোর ভূগোল হচ্ছে পার্বত্য আর সমতল এলাকার সুন্দর কম্বিনেশন। এই দ্বীপরাষ্ট্রের সর্বোচ্চ শৃঙ্গ হচ্ছে এল চেররো ডেল আরিপো। এর উচ্চতা হচ্ছে সী লেভেল থাকে প্রায় ৩০৮০ ফিট। ত্রিনিদাদ-টোবাগো দ্বীপরাষ্ট্রের অধিকাংশ মানুষ ত্রিনিদাদ এর শহরে থাকে। এদেশের রাজধানী হচ্ছে পোর্ট অফ সেপন আর অন্যান্য বড় শহর হচ্ছে সান ফের্নান্ডো, আর চাগুয়ানাজ। আর টোবাগোর সবচেয়ে বড় শহর হচ্ছে স্কারবোরো। ত্রিনিদাদ এর মাটিতেও আছে অদ্ভুত বৈচিত্র্য। এই দ্বীপরাষ্ট্রের অধিকাংশ মাটি বালি আর ভারি কাদামাটি দিয়ে বানানো। আর দেশের উত্তরাংশের পাহাড়ি অংশে রয়েছে কালো মাটি। যা দেশের মধ্যে সবচেয়ে উর্বর অংশ বলে ধরা হয়।
এখানকার উত্তরাঞ্চলের পাহাড়ি এলাকার মাটি পাথুরে আর তা বহু প্রাচীন। অধিকাংশ ভূতাত্ত্বিকদের মতে তা জুরাসিক ক্রেটাসিয়াস যুগের। অর্থাৎ কমপক্ষে ৫ থেকে ১০ কোটি বছর আগে তৈরি হয়েছে। কিন্তু ত্রিনিদাদ-টোবাগোর সমতল এলাকা বেশিদিনের পুরানো নয়। আনুমানিক ১ থেকে ২ কোটি বছর আগে তৈরি হয়েছে। দক্ষিণের সামুদ্রিক অঞ্চল তৈরি হয়েছে মাইওসিন-পাইলোসিন যুগের বালি, কাদা আর নুড়িপাথর দিয়ে। এখানেই আছে কিছু পরিমাণে ন্যচারাল গ্যাস আর খনিজ তেল। বিশেষ করে লস বাজোস চ্যুতিতে; যা উত্তরাংশে অবস্থিত।
জলবায়ু
ত্রিনিদাদ-টোবাগো একটা ক্রান্তীয় জলবায়ুর দেশ। এখানে মাত্র দুটি মরসুম বিরাজ করে। জানুয়ারি থেকে জুন অবধি হচ্ছে শুষ্ক জলবায়ু। আর জুলাই থেকে ডিসেম্বর অবধি আর্দ্র জলবায়ু। এখানে তাপমাত্রা গ্রীষ্মকালে গড়পড়তা ৩৫ ডিগ্রি সেন্টিগ্রেড অবধি হতে পারে। পোর্ট অফ সেপনে ১৯৯২ এর মে মাসে ইতিহাসের সর্বোচ্চ তাপমাত্রা লিপিবদ্ধ হয়েছিলো। ৩৮ ডিগ্রি সেন্টিগ্রেড। এবং ইতিহাসের সর্বনিম্ন তাপমাত্র লিপিবদ্ধ হয়েছিলো ডিয়েগো মার্টিন অঞ্চলে। মাত্র ১৫ ডিগ্রি সেন্টিগ্রেড। আগেই বলেছি যে ত্রিনিদাদ-টোবাগো অন্য ক্যারিবিয়ান দেশের মতন হ্যারিকেন বলয়ের মধ্যে নেই। আর তাই এখানে হ্যারিকেন বা ঘূর্ণিঝড় হয় না বললেই চলে। যদিও ২০০৪ এর সেপ্টেম্বরে হ্যারিকেন ইভান এখানে অল্প হলেও আঘাত করেছিলো।
জৈব বৈচিত্র্য
এখানকার বাসিন্দা প্রাণীদের সমপর্কে বিশদ ভাবে জানা গিয়েছে। এখানে ৪৬৭ প্রজাতির পাখী, ১০০ প্রজাতির স্তন্যপায়ী, ৯০ প্রজাতির সরীসৃপ আর ৩০ প্রজাতির উভচর আর যথাক্রমে ৫০ রকমের মিঠা জলের মাছ আর ৯৫০ রকমের নোনা জলের বা সামুদ্রিক মাছ পাওয়া যায়। ভাবলে বিস্মিত হতেই হবে। এছাড়াও টোবাগোতে ৬৫০ রকমের প্রজাপতি দেখতে পাওয়া যায়। তবে বেশ কয়েক বছরে অকল্পনীয় পরিবেশ দূষণের [কারখানা থেকে বিষ বেরিয়ে যাওয়া, সমুদ্রে খনিজ তেল মেশা, মোবাইল ফোন ব্যবহার আর পরিবহন থেকে ধোঁয়া] কারণে এখানে অনেক প্রজাতির প্রাণী হারিয়ে যাচ্ছে। শেষ সরকারি গণনা থেকে জানা গেছে এখানে ৩০০০ রকমের গাছ পাওয়া যায়। এর মধ্যে মেহগনি, শিশু গর্জন আর বট উল্লেখযোগ্য।
অর্থনীতি
ত্রিনিদাদ-টোবাগো হচ্ছে ক্যারিবিয়ান দেশের মধ্যে সবচেয়ে বেশি আর্থিক শক্তিসমপন্ন দেশ। সবচেয়ে উন্নততম দেশও বটে। ২০১০ সালের ইউনাইটেড নেশন্সের রিপোর্ট অনুযায়ী ৭০টি সবচেয়ে ধনী দেশের মধ্যে ত্রিনিদাদ-টোবাগোর স্থান ৪০তম। ক্যারিবিয়ান দেশের মধ্যে মাথাপিছু আয় সবচেয়ে বেশি এই দ্বীপরাষ্ট্রের। আনুমানিক ২০৩০০ টাকা প্রতি মাসে। ২ নভেম্বর ২০১১ সালে ত্রিনিদাদ-টোবাগো ইউনাইটেড নেশন্সের কাছে উন্নত বিশ্বের অন্তর্গত হয়েছে। অর্থাৎ এখন আর ত্রিনিদাদ-টোবাগো উন্নয়নশীল দেশ নয়। এটা বিরাট গৌরবের কথা।
এই দ্বীপরাষ্ট্রের অর্থনীতির ভিত দাঁড়িয়ে আছে মূলত খনিজ তেল আর ন্যাচারাল গ্যাসের ওপরেই। পর্যটন আর ভারী শিল্প এদেশের অর্থনীতির অন্যতম পিলার। এখানে পর্যটন শিল্প বেশ জমে উঠছে; বিশেষত টোবাগো দ্বীপে। এখানে কৃষিক্ষেত্র কিছুটা অবহেলিত। এই দ্বীপরাষ্ট্রের উল্লেখযোগ্য কৃষিজ পণ্য হচ্ছে আখ, কোকোয়া [যা দিয়ে চকোলেট তৈরি হয়] আর নারকেল।
এখানকার সবচেয়ে গুরুত্বপূর্ণ পণ্য হচ্ছে তরলায়িত ন্যাচারাল গ্যাস। অর্থাৎ যে গ্যাস মাইনাস ১৫০ ডিগ্রিতে বাষ্পীভূত অবস্থা থেকে তরলে বদলে গিয়েছে। এই গ্যাস এর ৩৫% বিদেশে রফতানি করা হয়। এই প্রাকৃতিক গ্যাসকে আমরা সংক্ষেপে এল.এন.জি বা লিকুইফায়েড ন্যাচারাল গ্যাস হিসাবে চিনি। এটাই রান্নার গ্যাস হলে তা হবে এল.পি.জি গ্যাস। তা ত্রিনিদাদ-টোবাগোর অর্থনীতি এল.এন.জি ছাড়াও পেট্রোল, ডিজেল আর ষ্টীল এর উপর নির্ভরশীল। বিশেষ করে খনিজ তেলজাত পণ্য বেশি। কেননা এ থেকে অ্যালুমিনিয়াম, প্লাস্টিক আর স্যাকারিন তৈরি হয়। এই তিনটে জিনিস তৈরি হয় এমন কারখানা প্রচুর আছে ত্রিনিদাদে। এই কারণে এই দ্বীপরাষ্ট্র ক্যারিবিয়ান দেশের মধ্যে সবচেয়ে এগিয়ে আছে। ভেনেজুয়েলা ছাড়া আশপাশের কোনও দেশে এত উন্নত অর্থনীতি নেই। এই দ্বীপরাষ্ট্রের দ্বারা ত্রিনিদাদ রাম, চিনি, বিভিন্ন ফল, অ্যালুমিনিয়াম, প্ল্যাস্টিকের বিভিন্ন পণ্য আর সিমেন্ট রফতানি করা হয়।
দেশের মোট আয়ের ৪৫% আসে তেল আর গ্যাস থেকেই। আর বিদেশী টাকার ৮০% আসে এই দুই জিনিস থেকেই। তেল থেকে ৫৭% আর গ্যাস থেকে ৪৩% বিদেশী মুদ্রা আসে। কিন্তু চাকরি ক্ষেত্র থকে মাত্র ৫% আসে। এখন মার্কিন যুক্তরাষ্ট্রের মোট এল.এন.জি আমদানির ৭০% আসে ত্রিনিদাদ-টোবাগো থেকেই। আগে আসতো ভেনেজুয়েলা থেকে। কিন্তু ভেনেজুয়েলার বিখ্যাত কমিউনিস্ট প্রেসিডেন্ট হুগো চাভেজ আমেরিকার বদলে এই এল.এন.জি বেশি সাপ্লাই করে অন্যান্য দেশে। এই কারণে আমেরিকার ত্রিনিদাদ-টোবাগো উপরে নির্ভরতা বেড়ে গিয়েছে।
ত্রিনিদাদ-টোবাগো এখন ধীরে ধীরে পেট্রোকেমিক্যালস নির্ভর অর্থনীতি ছেড়ে এল.এন.জি নির্ভর অর্থনীতির দিকে ঝুঁকছে। এই মুহূর্তে ত্রিনিদাদ-টোবাগো হচ্ছে বিশ্বের দ্বিতীয় বৃহত্তম ন্যাচারাল গ্যাস উৎপন্নকারি দেশ। ভেনেজুয়েলার ঠিক পরেই। ত্রিনিদাদ-টোবাগোর ম্যানুফাকচারিং ক্ষেত্র বেশ উন্নত; অন্তত ক্যারিবিয়ান দেশের মধ্যে ত বটেই। এদেশের ইন্টারন্যাশনাল এয়ারপোর্ট আগের চেয়ে উন্নত আর বিস্তারলাভ করেছে। ২০০১-০২ সাল থেকে এখানে পরিকাঠামো ক্ষেত্রে [রাস্তাঘাট, বিদ্যুৎ, জল, গ্যাস, বন্দর আর বিমান বন্দর] আরও বেশি পয়সা ঢেলে উন্নত করার চেষ্টা চলছে। এখানে চার লেনের রাস্তাকে ছয় লেনের রাস্তা করা ছাড়াও ওভারব্রিজ বানানোর কাজ পুরোদমে চলছে। এখানে শহরে যত ভালো পরিকাঠামো আছে; গ্রামে তত ভালো নয়। গ্রামে জল আর স্বাস্থ্য ক্ষেত্র কিঞ্চিৎ উপেক্ষিত। তুলনায় শহরের হাসপাতাল আর নার্সিং হোম এর মান যেকোনো আমেরিকান শহরের নার্সিং হোমের স্ট্যান্ডার্ডের সাথে তুলনীয়।
টেলিফোন
এখানে টেলিফোন সার্ভিস এর স্ট্যান্ডার্ড বেশ ভালো। অন্তত অন্য ক্যারিবিয়ান দেশের চেয়ে তো বটেই। এখানে মোবাইল ফোনের চাহিদা ধীরে ধীরে বাড়ছে। আর তার সাথে নেটওয়ার্ক কোমপানির চাহিদাও বাড়ছে।টেলিকমিউনিকেশন সার্ভিসেস অফ ত্রিনিদাদ অ্যান্ড টোবাগো লিমিটেড এখানে সবচেয়ে বড় টেলিফোন সার্ভিস কোমপানি। কিন্তু তাদের একাধিপত্য শেষ হয়েছে ২০০৫ সালে শেষ হয়ে গেছে। সেই বছরের জুনে ডিজিসেল আর লাক্টেল কোমপানিকে এখানে ব্যবসা করার অনুমোদন দেওয়া হয় ত্রিনিদাদ-টোবাগো সরকারের দ্বারা। যদিও এখনও এই দ্বীপরাষ্ট্রের ৫৪% মানুষের মোবাইল আর ল্যান্ডলাইন ফোনের সংযোগ আছে এই টি.এস.টি.টি সংস্থারই।
পরিবহন
আগেই বলেছি যে এই দ্বীপরাষ্ট্রের অধিকাংশ চার লেনের রাস্তাকে ছয় লেনের রাস্তায় বদলে ফেলা হচ্ছে ২০০১-০২ থেকে। এখানে তিনটে এয়ারপোর্ট আছে। পোর্ট অফ সেপন, স্কারবোরো আর সান ফের্নান্ডোতে। জলপথেও ফেরিতে করে ১৫ মিনিটে দুটি দ্বীপে যাতায়াত করা যায়। এছাড়া ট্রাক, মিনিবাস, ট্যাক্সি আর বাস এখানে দিব্যি চলে। এখানে সমুদ্রে চলে ক্রুইজ জাহাজ আর ওয়াটার ট্যাক্সি। এই ওয়াটার ট্যাক্সি কেবল এক শহর থেকে আরেক শহরে যায়। অনেকে বলে যে ওয়াটার ট্যাক্সি না চড়লে নাকি ত্রিনিদাদ-টোবাগো ভ্রমণ সমপূর্ণ হয় না।
এয়ারপোর্ট
দেশের প্রথম এয়ারপোর্ট নির্মিত হয়েছিলো ৮ জানুয়ারি ১৯৩১ সালে, পিয়ারকোতে; যা রাজধানীর খুব কাছে। এই এয়ারপোর্টের উচ্চতা সী লেভেল থেকে মাত্র ৫৭ ফিট ওপরে। এই বিমান বন্দরে আছে দুটি টার্মিনাল। উত্তর আর দক্ষিণ টার্মিনাল। পিয়ারকো ইন্টারন্যাশনাল এয়ারপোর্টের আছে দুই রানওয়ে। যা ১০৫০০ ফিট লম্বা। ২০০৬ থেকে এখানে বাৎসরিক যাত্রী বহনের সংখ্যা ছিলো ২৬ লাখ। সরকারি রিপোর্ট থেকে জানা গেছে যে, ডিসেম্বর ২০০৭ থেকে এই এয়ারপোর্টে মোট ১৯ ইন্টারন্যাশনাল এয়ারলাইন্স কোমপানি সারাদিনে অ্যাভারেজ মোট ১৫০ বার প্লেন ওড়ায়। এই এয়ারপোর্ট থেকে পৃথিবীর মোট সাতাশটা দেশে বিমান চলাচল করে। এই দ্বীপরাষ্ট্রের একমাত্র আর সরকারি এয়ারলাইন্স হচ্ছে ক্যারিবিয়ান এয়ারলাইন্স। যা ১ জানুয়ারি ১৯৫২ থেকে চলে। ১ মে ২০১০ সালে ত্রিনিদাদ-টোবাগো সরকার এয়ার জামাইকা এয়ারলাইন্স কোমপানি কিনে নিয়েছে।
জনসংখ্যা
জুলাই ২০১১ এর ইউনাইটেড নেশন্সের জনগণনা অনুযায়ী এই দ্বীপরাষ্ট্রের মোট জনসংখ্যা হচ্ছে ১২২৭৫০৫। প্রতি স্কোয়ার কিলোমিটারে এখানে বসবাস করে ২৫৪ জন।
জনগণ
থাম্ব|ত্রিনিদাদ এবং টোবাগো একক বয়সের জনসংখ্যা পিরামিড ২০২০ বর্ণনা: এক্সেল ২০১৯ ব্যবহার করে ইউএস সেন্সাস ব্যুরো আন্তর্জাতিক ডেটা বেস থেকে তৈরি করা হয়েছে ২০০৫ সালের জনগণনা অনুযায়ী এদেশের ৯৫% মানুষ ত্রিনিদাদ আর মাত্র ৫% মানুষ টোবাগোতে থাকেন। এখানে মূলত দুই জাতির মানুষ বসবাস করেন। বিহারি বংশোদ্ভূত ভারতীয় [৩৯%] আর আফ্রিকান বংশোদ্ভূত মানুষ [৩৮%] আর ভারতীয়-আফ্রিকান বর্ণসংকর মুল্লাটো [৮%] হচ্ছে এদেশের মোট জনগণের ৮৫ শতাংশ। অবশিষ্ট ১৫% মানুষের মধ্যে আছে, ইউরোপিয়ান, চীনা, সিরিয়া-লেবানন আর কিছু আমেরিন্ডিয়ান বা ক্যারিব উপজাতির এক বংশধর। আমেরিন্ডিয়ান মানুষ সেদেশের মোট জনগণের মাত্র ২ শতাংশ।
১. চাগুয়ানাজ [৬৭৪৩৩], ২. সান ফের্নান্ডো [৫৫৪১৯], ৩. পোর্ট অফ সেপন [৪৯০৩১], ৪. আরিমা বা অৎরসধ [৩২২৭৮], ৫. মারা বেলা [২৬৭০০], ৬. পয়েন্ট ফোরটিন [১৯০৫৬], ৭. টুনা পুনা বা [১৭৭৫৮], ৮. স্কারবোরো [১৭০০০], ৯. সাংরে গ্র্যান্ডে [১৫৯৬৮], ১০. পেনাল [১২২৮১], ১১. আরৌচা [১২০৫৪], ১২. প্রিন্স টাউন [১০০০০], ১৩. সিপারিয়া [৮৫৬৮], ১৪. চৌভা [৫১৭৮], ১৫. টাবাখুইট [৩৩১৪], ১৬. ডেবে [৩১২৭]। গ্রামের সম্বন্ধে কিছু জানা যায় না।